banat
Store norske leksikon,Historie,Verdens historie og samtidshistorie,Europa,Ungarns historie
Banat var i Ungarn et distrikt som var styrt av en bán; fra 1100-tallet ble Ungarns sørlige grenseprovinser organisert i flere banater (ungarsk bánságok).
Mer konkret brukes navnet Banat (ungarsk Bánság) om området som avgrenses av Tisza, Maros, de transsylvanske alpene og Donau, med provinshovedstaden Temesvár. Dette området var i 1552–1718 okkupert av tyrkerne og ble gjentatte ganger herjet og nesten totalt avfolket. Etter 1718 kom det under habsburgernes overherredømme, organisert militært som grenseprovins og befolket med innkalte tysktalende kolonister, især i Maria Theresias tid. Ved freden i freden i Trianon (Versailles-traktaten) i 1920 ble Banat delt mellom Ungarn, Romania (Banatul) og Jugoslavia (Vojvodina). Under andre verdenskrig fikk Ungarn en større del av Banat tilbake, mens resten ble administrert av tyskerne. I 1944 okkuperte sovjetrussiske tropper området, og deretter ble fredsordningen fra Versailles gjeninnført. Les mer i Store norske leksikon Ungarns historie